section_heading: Odlike
paragraph_text: Pristup parku je moguć autocestom iz pravca Anchoragea, a kroz park vode i dvije makadamske ceste (McCarthy Road i Nabesna Road) što njegovu unutrašnjost čini pogodnom destinacijom za kampiranje u divljini i planinarenje. Park je 2011. godine posjetilo više od 60.000 posjetitelja, te zbog svoje udaljenosti, veličine, ali i pristupačnosti, zanimanje za njega samo raste.